**TEHNISKĀ SPECIFIKĀCIJA**

1. **Objekts:** Pasūtītāja pārvaldībā vai valdījumā esošie nekustamie īpašumi Rīgā, Pilsoņu ielā 13.
2. **Izpildītājs:** uzņēmējs, kurš apņemas veikt dabīgās ventilācijas kanālu un mehāniskās ventilācijas sistēmas gaisa vadu pārbaudi, tīrīšanu, dezinfekciju un remontdarbus saskaņā ar šo Tehnisko specifikāciju.
3. **Pakalpojuma mērķis:**
   1. Veikt mehāniskās ventilācijas sistēmas tehniskā stāvokļa pārbaud, dezinfekciju un tīrīšanu;
   2. Veikt mehāniskās ventilācijas sistēmas remontdarbus gadījumos, kad pārbaudes laikā tiek konstatēti sistēmas bojājumi vai defekti, kuri rada risku sistēmas ekspluatācijai;
   3. Veikt dabīgās ventilācijas kanāla tehniskā stāvokļa pārbaudi un tīrīšanu;
   4. Veikt dabīgās ventilācijas kanāla remontdarbus gadījumos, kad pārbaudes laikā tiek konstatēti sistēmas bojājumi vai defekti, kuri rada risku sistēmas ekspluatācijai;
   5. Veikt aktu sastādīšanu saskaņā ar Ministru kabineta 2016. gada 19. aprīļa noteikumu Nr. 238 “Ugunsdrošības noteikumi” 92. un 93. punkta prasībām.
4. **Darbu veikšana:**
   1. Izpildītājs darbus veic atbilstoši līgumā un Tehniskā specifikācijā noteiktajam.
   2. ***5 (pieci) darba dienu laikā*** pēc pieteikuma saņemšanas no Pasūtītāja Izpildītājs veic Objekta apsekošanu un sastāda finanšu piedāvājumu par gaisa vadu pārbaudi un/vai tīrīšanu, ar norādi par iespējamo darbu veikšanas termiņu;
   3. Gadījumos, kad veicamo darbu termiņš pārsniedz 5 (piecas) darba dienas, Pretendents ***5 (pieci) darba dienu laikā*** pēc apstiprinājuma saņemšanas no Pasūtītāja, sagatavo un saskaņo ar Pasūtītāju darba veikšanas grafiku;
   4. Izpildītājs nodrošina darbu izpildi ar savu atbilstošas kvalifikācijas darbaspēku, inventāru, materiāliem un transportu.
   5. Veicamo darbu apjomu nosaka Izpildītājs, veicot apsekošanu un uzmērīšanu Objektā vai veicamo darbu provizorisko apjomu nosaka Pasūtītājs, iesniedzot Izpildītājam sagatavotu gaisa vadu materiālu specifikāciju.
   6. Izpildītājs sagatavo finanšu piedāvājumu, pamatojoties uz Objekta uzmērīšanu klātienē vai no Pasūtītāja saņemta provizoriskā apjoma (pēc nepieciešamības, apsekojot Objektu klātienē).
   7. Pirms darbu uzsākšanas Izpildītājam ir jāveic visu ar darba organizāciju saistītu jautājumu saskaņošana ar Pasūtītāju. Darbu laikā Izpildītājam Objektā jānodrošina Objekta lietotāju funkcionālā darbība.
   8. Izpildītājs ir atbildīgs par Pasūtītāja iekšējās kārtības noteikumu un apsardzes noteikumu ievērošanu, Izpildītājam ir jānodrošina, ka līguma izpildē tiks ievērotas darba aizsardzības prasības saskaņā ar Darba aizsardzības likumu, elektrodrošības un ugunsdrošības prasības saskaņā ar Ministru kabineta 2016.gada 19.aprīļa noteikumiem Nr.238 „Ugunsdrošības noteikumi”.
   9. Darbu veikšanas laikā Izpildītājs nodrošina Objekta telpu tīrību un kārtību.
   10. Izpildītājs, pirms darba uzsākšanas Objektā, apsedz ar aizsargplēvi darba veikšanas vietā esošos priekšmetus. Pēc darba pabeigšanas Izpildītājs noņem aizsargplēvi un veic darba vietas sakopšanu. Ja kādus priekšmetus ir nepieciešams pārvietot, pēc darba pabeigšanas tos novieto atpakaļ to iepriekšējās atrašanās vietās.
   11. Ja Izpildītājam darba veikšanu traucē telpu iekārtie griesti, Izpildītājs tos demontē un pēc darba pabeigšanas veic to atpakaļmontāžu. Iekārto griestu plākšņu demontāžu un atpakaļmontāžu veic izmantojot tīrus cimdus. Iekārto griestu plākšņu, kā arī pārējā telpas interjera un/vai priekšmetu bojājumu (nosmērēšana vai deformācija) gadījumā, kuri radušies Izpildītāja vainas dēļ, bojājuma novēršanu Izpildītājs veic par saviem līdzekļiem.
   12. Ja kādam ventilācijas sistēmas posmam nav iespējams piekļūt, Izpildītājs ierīko tīrīšanas lūku vai veic šī posma demontāžu, tīrīšanu un atpakaļmontāžu. Ventilācijas sistēmas demontāžu veic tādā apjomā, lai līdz nākamās darba dienas sākumam ir iespējams veikt demontētā posma tīrīšanu, atpakaļmontāžu un darba vietas sakopšanu.
   13. Pēc pārbaudes/ tīrīšanas darbu pabeigšanas Objektā, Izpildītājs sastāda aktu saskaņā ar Ministru kabineta 2016. gada 19. aprīļa noteikumu Nr. 238 “Ugunsdrošības noteikumi” 92. un 93. punkta prasībām.
   14. Pasūtītājam ir tiesības veikt Izpildītāja darba kvalitātes kontroli visā darba izpildes laikā.
5. **Darba uzraudzība, pieņemšana, darbu apmaksas noteikumi:**
   1. Pēc darba izpildes Izpildītājs sagatavo un elektroniski iesniedz Pasūtītājam saskaņošanai Darba pieņemšanas-nodošanas aktu (Tehniskās specifikācijas Pielikums Nr.1) kopā ar aktu par dūmvadu un ventilācijas kanālu tīrīšanas rezultātiem un tehnisko stāvokli.
   2. Pasūtītājs ***3 (trīs) darba dienu laikā*** pēc Darba pieņemšanas-nodošanas akta saņemšanas ir tiesīgs pārbaudīt darba izpildes kvalitāti.
   3. Ja Pasūtītājs konstatē Izpildītāja veiktajos darbos neatbilstības līgumā vai Tehniskā specifikācijā noteiktajam, Pasūtītājs sagatavo neatbilstību sarakstu, norādot neatbilstību novēršanas termiņus un nosūta elektroniski uz līgumā norādītās Izpildītāja kontaktpersonas e-pasta adresi.
   4. Izpildītājam ir pienākums norādītos trūkumus un nepilnības novērst par saviem līdzekļiem Pasūtītāja norādītajā termiņā.

Par darba izpildes datumu tiek uzskatīts datums, kad abpusēji ir parakstīts darba pieņemšanas- nodošanas akts.